
Aiandusühistu VICTORIA AIAMAAD üldmaa
ostueesõigusega erastamise menetluse lõpetamine 
1. Asjaolud ja menetluskäik
Aiandusühistu VICTORIA AIAMAAD esitas 08.03.1999.a üldmaa ostueesõigusega erastamise avalduse, mille alusel võeti 26.07.2000.a  vastu Narva Linnavalitsuse korraldus nr 2178-k  “Katastriüksuse piiride kinnitamine ja maa ostueesõigusega erastamine Narvas, AÜ  Victoria Aiamaad”. Maa tasumise kohta ei ole Aiandusühistu VICTORIA AIAMAAD maksekorraldusi esitanud.
Vabariigi Valitsuse 06.11.1996.a. määrusega nr 267 kinnitatud Maa ostueesõigusega erastamise korra punkti 273 kohaselt maa ostueesõigusega erastamise õigust omaval isikul, kes ei ole sõlminud maa müügilepingut enne 27. novembrit 2005. a, on õigus maa müügileping sõlmida seitsme kuu jooksul eelnimetatud kuupäevast arvates. Kui maa müügilepingut ei ole võimalik sõlmida kehtestatud tähtaja jooksul, peab isik esitama erastamise korraldajale taotluse uue tähtaja määramiseks, näidates ära mõjuvad põhjused ja tõendades need dokumentaalselt. Kui erastamise korraldaja leiab, et müügileping jäi sõlmimata mõjuvatel põhjustel ega sõltunud isiku tahtest, määrab ta müügilepingu sõlmimiseks uue tähtaja, mis ei või olla lühem kui üks kuu ega pikem kui kolm kuud. Erastamise korraldaja otsustab tähtaja määramise ühe kuu jooksul taotluse saamisest arvates. Mõjuvate põhjuste puudumisel keeldub erastamise korraldaja tähtaja pikendamisest ja lõpetab oma otsusega maa ostueesõigusega erastamise menetluse ning isik kaotab maa erastamise õiguse. 

Kuna Aiandusühistu VICTORIA AIAMAAD ei ole esitanud taotlust ostueesõigusega erastamise tähtaja pikendamiseks, kaotas ta maa erastamise õiguse. 13.02.2012 saadeti Aiandusühistu VICTORIA AIAMAAD juhatuse liikmele Nikolai Uškevitš’ile oma arvamuse ja vastuväite andmiseks tähitud kirjaga tutvumiseks korralduse eelnõu. Määratud tähtajaks (28.02.2012) pole Nikolai Uškevitš’ilt vastust tulnud. Seoses sellega tuleb Aiandusühistu VICTORIA AIAMAAD üldmaa ostueesõigusega erastamise menetlus lõpetada.
2. Õiguslikud alused

2.1 Vabariigi Valitsuse 06.11.1996 määrusega nr 267 kehtestatud Maa ostueesõigusega erastamise korra punkti 23 kohaselt on erastamise korraldaja kontrollib maa ostueesõigusega erastamiseks esitatud dokumentide ja andmete õigsust, määrab kindlaks maa ostueesõigusega erastamise tingimused ja võtab vastu maa ostueesõigusega erastamise otsus. 

2.2 Vabariigi Valitsuse 06.11.1996.a. määrusega nr 267 kinnitatud Maa ostueesõigusega erastamise korra punkti 273 kohaselt mõjuvate põhjuste puudumisel keeldub erastamise korraldaja tähtaja pikendamisest ja lõpetab oma otsusega maa ostueesõigusega erastamise menetluse ning isik kaotab maa erastamise õiguse.
2.3 Vastavalt 30.01.1998 Ida-Viru maavanema ja Narva Linnavolikogu esimehe vahelisele  kokkuleppele oli Narva Linnavalitsus volitatud riigi nimel korraldama maa ostueesõigusega erastamise Narva linnas.
2.4 Haldusmenetluse seaduse §68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
3. Otsus
Lõpetada ostueesõigusega maa erastamise menetlus Aiandusühistu VICTORIA AIAMAAD suhtes,  seoses maa ostueesõigusega erastamise õiguse kaotamisega.
4. Rakendussätted
4.1 Tunnistada kehtetuks Narva Linnavalitsuse 26.07.2000.a. korraldus nr 2178-k “Katastriüksuse piiride kinnitamine ja maa ostueesõigusega erastamine Narvas, AÜ  Victoria Aiamaad”, seoses maa ostueesõigusega erastamise õiguse kaotamisega.
4.2 Narva linna Arhitektuuri- ja Linnaplaneerimise Ametil teha käesolev korraldus teatavaks  Aiandusühistu’le VICTORIA AIAMAAD.

4.3 Korraldus jõustub seadusega sätestatud korras.

4.4 Korraldust on võimalik vaidlustada haldusmenetluse seaduses või halduskohtumenetluse seadustikus sätestatud tähtajal ja korras.

